[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 24.9.2007

COM(2007) 548 τελικό

ΕΚΘΕΣΗ ΤΗΣ ΕΠΙΤΡΟΠΗΣ

σχετικά με την εφαρμογή κατά το έτος 2005 του κανονισμού (ΕΚ) αριθ. 1049/2001 για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής

ΠΡΟΛΟΓΟΣ

Ο κανονισμός (ΕΚ) αριθ. 1049/2001 για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής[1] προβλέπει στο άρθρο 17, παράγραφος 1 ότι κάθε θεσμικό όργανο δημοσιεύει ετησίως έκθεση για το προηγούμενο έτος, που περιλαμβάνει τον αριθμό των περιπτώσεων στις οποίες το θεσμικό όργανο αρνήθηκε την πρόσβαση σε έγγραφα, καθώς και τους λόγους για τις αρνήσεις αυτές και τον αριθμό των ευαίσθητων εγγράφων που δεν καταχωρήθηκαν στο μητρώο.

Η παρούσα έκθεση, που καλύπτει το έτος 2005, αποτελεί την τέταρτη έκθεση που υποβάλλεται από την Επιτροπή κατ’εφαρμογή της διάταξης αυτής.

Το παράρτημα στην παρούσα έκθεση περιέχει στατιστικά στοιχεία σχετικά με την επεξεργασία των αιτήσεων πρόσβασης. Σε μια σειρά από πίνακες περιλαμβάνονται τα αριθμητικά στοιχεία σχετικά με τα τέσσερα έτη εφαρμογής του κανονισμού, επιτρέποντας κατά τον τρόπο αυτό την παρακολούθηση της εξέλιξης της εφαρμογής του. Ως προς αυτό, πρέπει να υπογραμμίσουμε ότι τα στατιστικά στοιχεία αναφέρονται αποκλειστικά στις αιτήσεις πρόσβασης σε μη δημοσιευμένα έγγραφα και δεν περιλαμβάνουν ούτε τις παραγγελίες ήδη δημοσιευμένων εγγράφων ούτε τις αιτήσεις πληροφοριών.

1. ΠΟΛΙΤΙΚΗ ΔΙΑΦΑΝΕΙΑΣ

Το έτος 2005 σηματοδότησε την έναρξη μιας «ευρωπαϊκής πρωτοβουλίας για τη διαφάνεια» που εντάσσεται στους στρατηγικούς στόχους της Επιτροπής για την περίοδο 2005-2009. Μετά από μια πρώτη συζήτηση προσανατολισμού κατά τη συνεδρίαση της 18ης Μαΐου 2005[2], η Επιτροπή αποφάσισε, στις 9 Νοεμβρίου 2005, να ξεκινήσει την πρωτοβουλία αυτή στην οποία περιλαμβάνονται τρεις σειρές δράσεων.

1.1. Βελτίωση της πρόσβασης στις πληροφορίες:

- δημοσίευση πληροφοριών σχετικά με τους τελικούς δικαιούχους των κοινοτικών πόρων·

- καλύτερη συνέργεια μεταξύ των βάσεων δεδομένων κατά τρόπο ώστε να αυξηθεί το πεδίο κάλυψης του μητρώου.

1.2. Δημοσίευση το 2006 μιας πράσινης βίβλου ενόψει της έναρξης συζήτησης σχετικά με:

- μια νομική υποχρέωση δημοσίευσης εκ μέρους των κρατών μελών των πληροφοριών σχετικά με τους τελικούς δικαιούχους κοινοτικών πόρων στο πλαίσιο της επιμερισμένης διαχείρισης·

- τη δραστηριότητα ομάδων συμφερόντων·

- τις πρακτικές της Επιτροπής στον τομέα της διαβούλευσης.

1.3. Έναρξη διοργανικής συζήτησης αφιερωμένης στη νομοθεσία σχετικά με την πρόσβαση του κοινού στα έγγραφα, βάσει της έκθεσης της Επιτροπής σχετικά με την εφαρμογή των αρχών του κανονισμού 1049/2001[3] και μιας δημόσιας διαβούλευσης σχετικά με μια ενδεχόμενη τροποποίηση του εν λόγω κανονισμού.

2. ΜΗΤΡΩΑ ΚΑΙ ΙΣΤΟΤΟΠΟΙ ΣΤΟ ΔΙΑΔΙΚΤΥΟ

2.1. Κατά τα τέλη του 2005, το μητρώο εγγράφων της Επιτροπής περιελάμβανε 61.085 έγγραφα (βλ. συνημμένο πίνακα).

2.2. Ο κανονισμός προβλέπει στο άρθρο 9 παράγραφος 3 ότι τα λεγόμενα «ευαίσθητα»[4] έγγραφα καταχωρίζονται στο μητρώο ή δίδονται στη δημοσιότητα μόνον μετά από σύμφωνη γνώμη του συντάκτη τους. Το 2005, κανένα ευαίσθητο έγγραφο βάσει της διάταξης αυτής δεν καλυπτόταν από το μητρώο.

2.3. Μετά από δέσμευση του Προέδρου της Επιτροπής έναντι του Ευρωπαϊκού Κοινοβουλίου, θεσπίστηκε στις 3 Οκτωβρίου 2005 ένα ειδικό μητρώο σχετικά με τις ομάδες εμπειρογνωμόνων. Το μητρώο αυτό προσφέρει μια συνολική θεώρηση των συμβουλευτικών οργανισμών που επικουρούν την Επιτροπή και τις υπηρεσίες της στην εκπόνηση νομοθετικών προτάσεων και πολιτικών πρωτοβουλιών. Προστίθεται στο μητρώο σχετικά με τις εργασίες των επιτροπών που επικουρούν την Επιτροπή στην άσκηση των εκτελεστικών αρμοδιοτήτων που της έχουν ανατεθεί από το νομοθέτη, που θεσπίστηκε το 2003.

2.4. Τα δεδομένα σχετικά με την επισκεψιμότητα του ιστότοπου «διαφάνεια και πρόσβαση στα έγγραφα», που βρίσκεται στον εξυπηρετητή EUROPA παρουσιάζονται ως εξής:

Αριθμός επισκεπτών | Αριθμός συνεδριάσεων | Οπτική παρουσίαση σελίδων |

Σύνολο | 98.804 | 151.176 | 203.159 |

Μηνιαίος μέσος όρος | 8.234 | 12.598 | 16.930 |

3. ΣΥΝΕΡΓΑΣΙΑ ΜΕ ΤΑ ΛΟΙΠΑ ΘΕΣΜΙΚΑ ΟΡΓΑΝΑ ΚΑΙ ΤΑ ΚΡΑΤΗ ΜΕΛΗ

Η διοργανική επιτροπή , που προβλέπεται στο άρθρο 15, παράγραφος 2 του κανονισμού, δεν συνεδρίασε σε πολιτικό επίπεδο κατά τη διάρκεια του έτους 2005. Πάντως, τα υπεύθυνα στελέχη για την εφαρμογή του κανονισμού στο πλαίσιο των τριών θεσμικών οργάνων[5] συνεδρίασαν στις 11 Νοεμβρίου 2005. Αποφάσισαν να παγιώσουν και να επισημοποιήσουν τη διοργανική συνεργασία σε επίπεδο υπηρεσιών, συγκροτώντας δύο ειδικές ομάδες εργασίας:

- μια ομάδα επιφορτισμένη με το συντονισμό των μητρώων και των λοιπών μέσων πληροφορικής·

- ένα φόρουμ ανταλλαγής απόψεων σχετικά με νομικά θέματα που αφορούν την εφαρμογή του κανονισμού.

4. ΑΝΑΛΥΣΗ ΤΩΝ ΑΙΤΗΣΕΩΝ ΠΡΟΣΒΑΣΗΣ

4.1. Η συνεχής αύξηση του αριθμού των αρχικών αιτήσεων που παρατηρήθηκε από την έκδοση του κανονισμού, επιβεβαιώθηκε κατά τη διάρκεια του έτους 2005, παρότι σε μικρότερο βαθμό απ’ ό,τι το 2004. Για το έτος 2005, καταχωρήθηκαν 3.173 αρχικές αιτήσεις, ήτοι 573 αιτήσεις περισσότερες από το 2004, που σημαίνει αύξηση σε ποσοστό 22,1%. Προς υπόμνηση, τα ποσοστά αύξησης ήταν 53,7% το 2003 και 70,72% το 2004.

4.2. Ο αριθμός των επιβεβαιωτικών αιτήσεων παρέμεινε στην πράξη σταθερός· 167 αιτήσεις καταχωρήθηκαν το 2005 έναντι 162 το 2004.

4.3. Υπήρξαν ελάχιστες αλλαγές στην κατανομή των αιτήσεων ανά τομείς συμφερόντων . Οι τομείς του ανταγωνισμού, των δασμών και της έμμεσης φορολογίας, της εσωτερικής αγοράς και του περιβάλλοντος συγκεντρώνουν περίπου το 35 % των αιτήσεων. Πάντως, εκδηλώθηκε αυξανόμενο ενδιαφέρον για την πολιτική των επιχειρήσεων, τις μεταφορές και την ενέργεια, την περιφερειακή πολιτική και τη συνεργασία στον τομέα της δικαιοσύνης.

4.4. Η κατανομή των αιτήσεων ανά κοινωνικο-επαγγελματικές κατηγορίες παρέμεινε σχεδόν στα ίδια επίπεδα. Οι ομάδες ποικίλων συμφερόντων, οι ΜΚΟ και οι επιχειρήσεις αντιπροσωπεύουν άνω του 40% των αιτήσεων.

4.5. Τέλος, η γεωγραφική κατανομή των αιτήσεων επίσης παρέμεινε σταθερή. Περίπου το ένα τέταρτο των αιτήσεων (22,63 %) προέρχεται από άτομα ή οργανισμούς εγκατεστημένους στο Βέλγιο, λόγω του αριθμού των επιχειρήσεων, των δικηγορικών γραφείων και των ενώσεων ή των ΜΚΟ που ασκούν δραστηριότητες σε ευρωπαϊκό επίπεδο. Εξάλλου, το μεγαλύτερο τμήμα των αιτήσεων προέρχεται από τα πιο πυκνοκατοικημένα κράτη μέλη: Γερμανία, Ιταλία, Γαλλία, Ηνωμένο Βασίλειο, Ισπανία και Κάτω Χώρες, που συνολικά συγκεντρώνουν περίπου πάνω από τις μισές αιτήσεις. Ακόμη και το 2005, το ποσοστό των νέων κρατών μελών εξακολουθεί να παραμένει χαμηλό (4,58 %).

5. ΕΦΑΡΜΟΓΗ ΤΩΝ ΕΞΑΙΡΕΣΕΩΝ ΑΠΟ ΤΟ ΔΙΚΑΙΩΜΑ ΠΡΟΣΒΑΣΗΣ

5.1. Το ποσοστό των θετικών απαντήσεων στην αρχική φάση των αιτήσεων σε μεγάλο βαθμό βρίσκεται στο ίδιο επίπεδο με τα προηγούμενα έτη, ήτοι 68,24 %.

Σε 64,67 % των περιπτώσεων τα έγγραφα δημοσιοποιήθηκαν πλήρως και σε 3,57 % των περιπτώσεων, χορηγήθηκε μερική πρόσβαση στα ζητούμενα έγγραφα.

Το ποσοστό αυτό δεν λαμβάνει υπόψη τον υψηλό αριθμό των αιτήσεων πρόσβασης σε έγγραφα που ήδη είχαν δημοσιοποιηθεί (περίπου μία αίτηση στις πέντε). Εξάλλου, σε περίπου 2% των περιπτώσεων, η αίτηση αφορούσε ανύπαρκτο έγγραφο.

5.2. Το ποσοστό των αποφάσεων που επιβεβαιώνουν την αρχική θέση σημειώνει ελαφρά μείωση, από 73,21 % των περιπτώσεων σε 68,44 %. Κατά συνέπεια, σε 31,56 % των περιπτώσεων, ο αιτών πέτυχε ευρύτερη πρόσβαση αφού υπέβαλε επιβεβαιωτική αίτηση.

Το ποσοστό των πλήρως θετικών απαντήσεων μετά από αρχική άρνηση σημειώνει ελαφρά μείωση, από 9,09 % σε 8 %. Αντίθετα, το ποσοστό των αποφάσεων που χορηγούν μερική πρόσβαση μετά από αρχική άρνηση, σημειώνει αισθητή αύξηση, από 17,7 % σε 23,56 %.

Με την ολοκλήρωση της διαδικασίας, το ποσοστό των θετικών απαντήσεων διατηρείται στην πράξη στο ίδιο επίπεδο με το 2004 (69,87 % έναντι 70 % το 2004). Σε 65,08 % των περιπτώσεων τα έγγραφα δημοσιοποιήθηκαν πλήρως και σε 4,79 % των περιπτώσεων χορηγήθηκε μερική πρόσβαση.

5.3. Στο αρχικό στάδιο, ο βασικός λόγος άρνησης παραμένει η προστασία του σκοπού επιθεώρησης, έρευνας του οικονομικού ελέγχου (άρθρο 4 παράγραφος 2, τρίτη περίπτωση). Η εξαίρεση αυτή αποτελεί τη βάση 41 % αρνήσεων, έναντι 31,81 % το 2004. Στις περισσότερες περιπτώσεις πρόκειται για αιτήσεις πρόσβασης σε φακέλους που αφορούν τον ανταγωνισμό ή σε έγγραφα σχετικά με μη περατωθείσες διαδικασίες παράβασης.

Ο δεύτερος λόγος άρνησης αφορά την προστασία της διαδικασίας λήψης αποφάσεων της Επιτροπής (άρθρο 4 παράγραφος 3), με ποσοστό 26,74 %, έναντι 25,44 % το 2004.

Η προστασία εμπορικών συμφερόντων αναφέρεται σε 7,39 % των περιπτώσεων άρνησης κατά το αρχικό στάδιο έναντι 8,33 % το 2004.

5.4. Οι βασικοί λόγοι που αιτιολογούν την επιβεβαίωση μιας άρνησης πρόσβασης είναι οι ίδιοι με το αρχικό στάδιο:

- η προστασία του σκοπού έρευνας (29,77 %)

- η προστασία της διαδικασίας λήψης αποφάσεων (21,10 %).

Πάντως, πρέπει να σημειωθεί ότι γίνεται συχνότερα επίκληση της προστασίας εμπορικών συμφερόντων στην επεξεργασία επιβεβαιωτικών αιτήσεων (13,9 %).

6. ΚΑΤΑΓΓΕΛΙΕΣ ΥΠΟΒΛΗΘΕΙΣΕΣ ΣΤΟΝ ΕΥΡΩΠΑΙΟ ΔΙΑΜΕΣΟΛΑΒΗΤΗ

6.1. Κατά τη διάρκεια του έτους 2005, ο διαμεσολαβητής περάτωσε εννέα φακέλους καταγγελιών κατά της Επιτροπής σχετικά με αρνήσεις γνωστοποίησης εγγράφων. Μία καταγγελία οδήγησε σε ένα σχέδιο σύστασης, που η Επιτροπή ακολούθησε εν μέρει και ο διαμεσολαβητής περάτωσε το φάκελο με κριτικό σχόλιο. Πέντε καταγγελίες ρυθμίστηκαν υπέρ του καταγγέλλοντος. Σε μία από τις περιπτώσεις αυτές, ο διαμεσολαβητής διατύπωσε κριτικό σχόλιο, το οποίο όμως αφορούσε μια άλλη πλευρά της καταγγελίας. Σε μία άλλη περίπτωση, ο καταγγέλλων υπαναχώρησε από την αίτηση πρόσβασης. Τέλος, δύο περιπτώσεις περατώθηκαν χωρίς να διαπιστωθεί κακή διοίκηση.

6.1.1. Καταγγελία 2229/2003/MHZ

Η καταγγελία αφορά μια διαδικασία παράβασης στον τομέα του περιβάλλοντος, που κινήθηκε μετά από καταγγελία την οποία διατύπωσε μία ΜΚΟ. Δευτερευόντως, η ΜΚΟ αμφισβητούσε την άρνηση να της κοινοποιηθούν έγγραφα που ανταλλάχθηκαν με τις ισπανικές αρχές στο πλαίσιο της διαδικασίας.

Ο διαμεσολαβητής κατέληξε στο συμπέρασμα ότι η άρνηση πρόσβασης δεν αποτελούσε περίπτωση κακής διοίκησης, αλλά διατύπωσε κριτικό σχόλιο έναντι της υπερβολικής διάρκειας της διαδικασίας παράβασης.

6.1.2. Καταγγελία 2403/2003/MF

Ένα μέλος του Ευρωπαϊκού Κοινοβουλίου, ζήτησε να του γνωστοποιηθούν τα έγγραφα σχετικά με δύο περιπτώσεις που αφορούσαν την απαλλαγή από τον ΦΠΑ που χορηγείται στην Καθολική Εκκλησία στην Ισπανία και την Πορτογαλία. Η Επιτροπή του κοινοποίησε τα έγγραφα σχετικά με τους δύο αυτούς φακέλους παράβασης, με εξαίρεση μια γνωμοδότηση της Νομικής της Υπηρεσίες και τα έγγραφα που διαβιβάσθηκαν από τα εμπλεκόμενα κράτη μέλη, που είχαν εναντιωθεί στη γνωστοποίηση. Ο διαμεσολαβητής έκλεισε το φάκελο χωρίς να διαπιστώσει κακή διοίκηση εκ μέρους της Επιτροπής.

6.1.3. Καταγγελία 948/2004/OV

Μία ΜΚΟ ζήτησε να της κοινοποιηθεί η Τρίτη Έκθεση της Επιτροπής σχετικά με την οικονομική και κοινωνική συνοχή, πριν από την έκδοσή της. Ένα διοικητικό πρόβλημα καθυστέρησε την επεξεργασία της αίτησης. Εν τω μεταξύ, η έκθεση εκδόθηκε και δημοσιεύθηκε και η αίτηση κατέστη άνευ αντικειμένου.

6.1.4. Καταγγελία 1368/2004/GG

Η καταγγέλλουσα, μία εταιρεία που συμμετείχε σε ένα περιβαλλοντικό σχέδιο στην Κίνα, της οποίας η σύμβαση καταγγέλθηκε από την Επιτροπή, αμφισβητούσε την άρνηση να της γνωστοποιηθούν έγγραφα σχετικά με την παροχή υπηρεσιών του εμπειρογνώμονα τον οποίο είχε αποσπάσει. Η άρνηση αυτή βασιζόταν στην προστασία των προσωπικών δεδομένων και των εμπορικών συμφερόντων του εν λόγω εμπειρογνώμονα. Επειδή ο διαμεσολαβητής κάλεσε την Επιτροπή να επανεξετάσει τη θέση της, η Επιτροπή γνωστοποίησε εν μέρει δεκατρία έγγραφα, με απόκρυψη των δεδομένων προσωπικού χαρακτήρα και διατήρησε την άρνηση να κοινοποιήσει τα λοιπά τρία έγγραφα. Πάντως, ο διαμεσολαβητής έκλεισε το φάκελο με κριτικό σχόλιο.

6.1.5. Καταγγελία 1798/2004/PB

Ο καταγγέλλων υπέβαλε δύο αιτήσεις πρόσβασης σε έγγραφα. Η μία αφορούσε τα μέτρα ασφάλειας που υιοθετήθηκαν μετά τις τρομοκρατικές επιθέσεις της 11ης Μαρτίου στη Μαδρίτη και η άλλη τις συζητήσεις σχετικά με την εναρμόνιση της διάρκειας των ποινών φυλάκισης. Δεν αμφισβήτησε το περιεχόμενο των απαντήσεων αλλά μόνο την υπέρβαση της προθεσμίας των δεκαπέντε εργάσιμων ημερών για την επεξεργασία της πρώτης αίτησης. Διαπιστώνοντας ότι η υπόθεση ρυθμίστηκε, ο διαμεσολαβητής έκλεισε το φάκελο, διατυπώνοντας μια παρατήρηση.

6.1.6. Καταγγελία 2821/2004/OV

Μία ελληνική ΜΚΟ για το περιβάλλον αμφισβητούσε τη μερική πρόσβαση που της χορήγησε η Επιτροπή σε μία έκθεση αποστολής σχετικά με την εφαρμογή μιας απόφασης του Δικαστηρίου σε μια υπόθεση παράβασης. Επειδή η Επιτροπή είχε κινήσει νέα διαδικασία παράβασης δυνάμει του άρθρου 228 της συνθήκης ΕΚ, ένα τμήμα του εγγράφου είχε καλυφθεί ώστε να μην επηρεάσει τις τρέχουσες διαπραγματεύσεις με τις ελληνικές αρχές. Ο διαμεσολαβητής έκλεισε το φάκελο, συμπεραίνοντας ότι δεν υπήρξε κακή διοίκηση εκ μέρους της Επιτροπής.

6.1.7. Καταγγελία 3381/2004/TN

Η καταγγελία αυτή αφορά επίσης μια διαδικασία παράβασης στον τομέα του περιβάλλοντος, που κινήθηκε μετά από καταγγελία η οποία διατυπώθηκε από ένα σύλλογο κατοίκων. Κατά τη διάρκεια της έρευνας, η Επιτροπή είχε αρνηθεί την πρόσβαση στις συζητήσεις με τις βρετανικές αρχές. Μετά την περάτωση της διαδικασίας παράβασης, η Επιτροπή δημοσιοποίησε τα δικά της έγγραφα καθώς και τις απαντήσεις των βρετανικών αρχών, μετά από διαβούλευση. Επειδή η υπόθεση ρυθμίστηκε ικανοποιώντας την καταγγέλλουσα, ο διαμεσολαβητής έκλεισε τον φάκελο.

6.1.8. Καταγγελία 116/2005/MHZ

Ένα μέλος του Ευρωπαϊκού Κοινοβουλίου αντιμετώπισε μία άρνηση πρόσβασης σε επιστολή που απέστειλε το Υπουργείο Οικονομικών της Πορτογαλίας στο πλαίσιο της διαδικασίας υπερβολικού ελλείμματος. Αφού συμβουλεύτηκε τον διαμεσολαβητή, η νέα Πορτογαλική Κυβέρνηση δεν προέβαλε αντιρρήσεις στη δημοσιοποίηση της επιστολής. Μετά το σχέδιο σύστασης του διαμεσολαβητή, η Επιτροπή δημοσιοποίησε την επιστολή.

6.1.9. Καταγγελία 1777/2005/GG

Ένας γερμανός δικηγόρος αμφισβήτησε την άρνηση της Ευρωπαϊκής Υπηρεσίας Καταπολέμησης της Απάτης (OLAF) να της κοινοποιήσει τον φάκελο σχετικά με μία τρέχουσα έρευνα που αφορούσε ένα σχέδιο στο Λεσότο. Επειδή η OLAF περάτωσε την έρευνα χωρίς να δώσει συνέχεια, ο καταγγέλλων απέσυρε την αίτησή του.

6.2. Πέραν των καταγγελιών 116/2005/MHZ και 1777/2005/GG, που περιγράφηκαν παραπάνω, ο διαμεσολαβητής έλαβε κατά τη διάρκεια του έτους 2005, 13 άλλες καταγγελίες σχετικά με αρνήσεις γνωστοποίησης εγγράφων.

7. ΔΙΚΑΣΤΙΚΕΣ ΠΡΟΣΦΥΓΕΣ

7.1. Το Πρωτοδικείο εξέδωσε δύο αποφάσεις και τρεις διατάξεις σε υποθέσεις που αφορούσαν αποφάσεις της Επιτροπής που αρνείτο πλήρως ή εν μέρει την πρόσβαση σε έγγραφα βάσει του κανονισμού 1049/2001.

7.1.1. Απόφαση του Πρωτοδικείου της 17ης Μαρτίου 2005, υπόθεση T-187/03, Isabella Scippacercola κατά Επιτροπής:

Το Πρωτοδικείο επιβεβαίωσε ότι το δικαίωμα ενός κράτους μέλους να αντιτίθεται στη δημοσιοποίηση ενός εγγράφου που προέρχεται από το εν λόγω κράτος μέλος, κατ’εφαρμογή του άρθρου 4 παράγραφος 5 του κανονισμού, αφορά επίσης τα έγγραφα που διαβιβάσθηκαν από το εν λόγω κράτος μέλος σε θεσμικό όργανο και τα οποία δεν συντάχθηκαν από δημόσιο λειτουργό του εν λόγω κράτους.

7.1.2. Απόφαση του Πρωτοδικείου της 13ης Απριλίου 2005, υπόθεση T-2/03, Verein für Konsumenteninformation κατά Επιτροπής:

Το Πρωτοδικείο ακύρωσε την απόφαση της Επιτροπής με την οποία αρνείτο την πρόσβαση στο φάκελο σχετικά με μια υπόθεση σύμπραξης (καρτέλ), υπενθυμίζοντας ότι το θεσμικό όργανο όφειλε να προβεί σε συγκεκριμένη και ατομική ανάλυση των ζητούμενων εγγράφων. Πάντως, κατ’ εξαίρεση, το θεσμικό όργανο δύναται, βασιζόμενο στην αρχή της αναλογικότητας να μην προβεί σε μια τέτοια συγκεκριμένη και ατομική εξέταση, παρά μόνον αφού μελετήσει όλες τις άλλες πιθανές εναλλακτικές λύσεις και εξηγήσει λεπτομερώς τους λόγους για τους οποίους οι εναλλακτικές αυτές λύσεις συνεπάγονται επίσης δυσανάλογο διοικητικό φόρτο.

7.1.3. Διάταξη του Πρωτοδικείου της 8ης Ιουνίου 2005 στην υπόθεση T-287/03 Società Imballaggi metallici Salerno Srl κατά Επιτροπής:

Η υπόθεση αυτή αφορά την πρόσβαση στην αλληλογραφία με τις ιταλικές αρχές στο πλαίσιο μιας κρατικής ενίσχυσης. Το αντικείμενο της διαφοράς είναι αντίστοιχο με εκείνο της υπόθεσης T-76/02, Messina κατά Επιτροπής, όπου το Δικαστήριο είχε αποφανθεί ότι, μετά την εναντίωση των ιταλικών αρχών στη δημοσιοποίηση των επιστολών που είχαν απευθύνει προς την Επιτροπή, αυτή η τελευταία ήταν υποχρεωμένη να αρνηθεί την πρόσβαση στα εν λόγω έγγραφα. Το Πρωτοδικείο απέρριψε την προσφυγή ως προφανώς αβάσιμη.

7.1.4. Διάταξη της 15ης Ιουνίου 2005 στην υπόθεση T-98/04 (η ίδια προσφεύγουσα με την παραπάνω υπόθεση καθώς και άλλες ιταλικές επιχειρήσεις):

Η υπόθεση αυτή συνδέεται με την προηγούμενη, αλλά η προσφυγή αφορά την ακύρωση της απόφασης με την οποία η Επιτροπή κήρυξε μια κρατική ενίσχυση συμβατή προς την κοινή αγορά. Στο πλαίσιο της διαδικασίας αυτής, οι προσφεύγουσες ζήτησαν, ως μέτρο οργάνωσης της διαδικασίας, τη γνωστοποίηση των επιστολών που απευθύνθηκαν στην Επιτροπή εκ μέρους των ιταλικών αρχών σε σχέση με το εν λόγω καθεστώς ενίσχυσης. Η προσφυγή απορρίφθηκε ως απαράδεκτη.

7.1.5. Διάταξη του προέδρου του πρώτου τμήματος του Πρωτοδικείου της 2ας Ιουνίου 2005 στην υπόθεση T-237/04 Ultradent Products Inc κατά Επιτροπής:

Η υπόθεση διαγράφηκε μετά την απόσυρση της προσφυγής.

7.2. Διατυπώθηκαν δεκατρείς νέες προσφυγές το 2005 κατά αποφάσεων της Επιτροπής κατ’εφαρμογή του κανονισμού 1049/2001. Έντεκα προσφυγές εξακολουθούν να βρίσκονται σε εκκρεμότητα· μία προσφυγή διαγράφηκε και μία άλλη κηρύχθηκε απαράδεκτη.

7.2.1. A.S.TER, υπόθεση T- 409/05 [6]

Η προσφεύγουσα είναι εταιρεία της οποίας ο Δήμος της Γένοβας είναι ο κύριος μέτοχος. Η εταιρεία αυτή επιθυμεί να επιτύχει πρόσβαση στα έγγραφα που αποτελούν τη βάση μίας διαδικασίας έρευνας σχετικά με εικαζόμενη παράβαση των κοινοτικών κανόνων ανάθεσης δημοσίων συμβάσεων. Η πρόσβαση δεν έγινε δεκτή με το σκεπτικό ότι η δημοσιοποίηση θα προκαλούσε ζημία στην τρέχουσα έρευνα. Η προσφεύγουσα αμφισβητεί την εφαρμογή της εξαίρεσης αυτής και εξάλλου επικαλείται παραβίαση της αρχής της εκατέρωθεν ακροάσεως.

7.2.2. Borax Europe Ltd, υποθέσεις T-121/05 και T-166/05 [7]

Οι προσφυγές αυτές προέρχονται από μία επιχείρηση που αμφισβητεί την απόφαση της Επιτροπής βάσει της οποίας της αρνήθηκε η πρόσβαση σε έγγραφα και ιδίως στην ηχογράφηση μιας συνεδρίασης μιας ομάδας εμπειρογνωμόνων για την προετοιμασία της 30ής προσαρμογής στην τεχνική πρόοδο της οδηγίας σχετικά με την ταξινόμηση, συσκευασία και επισήμανση των επικίνδυνων ουσιών. Τα έγγραφα αφορούν ειδικότερα την ταξινόμηση του βορικού οξέως και των βορικών.

7.2.3. Editions Odile Jacob, υπόθεση T-237/05 [8]

Η προσφεύγουσα, που άσκησε δύο προσφυγές ακύρωσης των αποφάσεων της Επιτροπής σχετικά με μία πράξη συγκέντρωσης, υπέβαλε επίσης μία αίτηση πρόσβασης σε έγγραφα που αφορούσαν την πράξη αυτή. Μέσω της εν λόγω προσφυγής, προσβάλει την απόφαση με την οποία απορρίπτεται η αίτησή της.

7.2.4. Internationaler Hilfsfonds eV, υπόθεση T-141/05 [9]

Η αιτούσα είναι μία ΜΚΟ που ασκεί δραστηριότητα στον ανθρωπιστικό τομέα. Μετά από την καταγγελία μιας σύμβασης εκ μέρους της Επιτροπής, ζήτησε την πλήρη πρόσβαση στο σχετικό φάκελο. Η Επιτροπή προσέφερε πρόσβαση στο μεγαλύτερο τμήμα του φακέλου αλλά διατήρησε το απόρρητο ορισμένων εγγράφων. Η αιτούσα υπέβαλε καταγγελία στον διαμεσολαβητή, που έκλεισε το φάκελο με κριτικό σχόλιο. Η αιτούσα στη συνέχεια υπέβαλε εκ νέου αίτηση για πλήρη πρόσβαση στο φάκελο. Επειδή η Επιτροπή διατήρησε τη θέση της, η αιτούσα άσκησε δικαστική προσφυγή.

7.2.5. Muñiz, υπόθεση T-144/05 [10]

Η αίτηση αυτή που υποβλήθηκε από εξειδικευμένο δικηγόρο, αφορά την πρόσβαση σε πρακτικά μιας ομάδας εργασίας που συστάθηκε στο πλαίσιο της επιτροπής τελωνειακού κώδικα, καθώς και σε άλλα έγγραφα που υποβλήθηκαν στην εν λόγω επιτροπή. Η Επιτροπή αρνήθηκε τη δημοσιοποίηση των εγγράφων αυτών διότι αφορούσαν ζητήματα για τα οποία δεν είχε ληφθεί ακόμη καμία απόφαση.

7.2.6. MyTravel, υπόθεση T-403/05 [11]

Η προσφεύγουσα επέτυχε, με την επωνυμία "Airtours plc", την ακύρωση της απόφασης της Επιτροπής σχετικά με μία πράξη συγχώνευσης[12]. Στο πλαίσιο μιας προσφυγής για την αποκατάσταση της ζημίας που προβάλλεται ότι προκλήθηκε[13], η προσφεύγουσα ζητά την πρόσβαση στην έκθεση των υπηρεσιών της Επιτροπής, η οποία εκπονήθηκε μετά την ακύρωση της απόφασης που αφορά τη συγκέντρωση, καθώς και σε άλλα σχετικά έγγραφα. Η προσφυγή στοχεύει στην ακύρωση της απόφασης άρνησης γνωστοποίησης ορισμένων από τα έγγραφα αυτά στην προσφεύγουσα.

7.2.7. Navigazione Libera del Golfo, υποθέσεις T-109/05 και T-444/05 [14]

Με τις δύο αυτές αιτήσεις, μία ναυτιλιακή εταιρεία επιθυμεί την πρόσβαση σε δεδομένα σχετικά με καταχωρημένες συμπληρωματικές δαπάνες από την εκμετάλλευση μιας ακτοπλοϊκής γραμμής υπό καθεστώς δημόσιας υπηρεσίας εκ μέρους μιας ανταγωνίστριας εταιρείας. Τα δεδομένα αυτά περιέχονται στην εμπιστευτική έκδοση της απόφασης σχετικά με κοινοποιηθείσα ενίσχυση εκ μέρους των ιταλικών αρχών, αλλά έχουν απαλειφθεί στη δημοσιευμένη εκδοχή της απόφασης αυτής.

7.2.8. Nomura, υπόθεση T- 233/05 [15]

Η προσφεύγουσα υπέβαλε προσφυγή κατά απόφασης της Επιτροπής σχετικά με κρατική ενίσχυση στην Τσεχική Δημοκρατία και ζητά πρόσβαση στο φάκελο που αφορά την απόφαση αυτή. Η Επιτροπή απέρριψε την αίτηση βάσει πολλών εξαιρέσεων: της προστασία της μη περατωθείσας έρευνας, δεδομένου ότι η απόφαση απετέλεσε αντικείμενο προσφυγής, της άρνηση των τσεχικών αρχών για τη δημοσιοποίηση των εγγράφων που διαβιβάσθηκαν στην Επιτροπή και της προστασίας των εσωτερικών διαβουλεύσεων. Η προσφεύγουσα αμφισβητεί το αιτιολογικό της άρνησης και επικαλείται υπερισχύον δημόσιο συμφέρον στη δημοσιοποίηση.

7.2.9. Verband der Internationalen Caterer in Deutschland eV, υπόθεση T-5/05 [16]

Η προσφεύγουσα προσβάλει την απόφαση με την οποία η Επιτροπή αρνείται, βάσει της άρνησης των γερμανικών αρχών, να της χορηγήσει πρόσβαση σε αίτηση της Ομοσπονδιακής Δημοκρατίας της Γερμανίας για την εισαγωγή μέτρων παρέκκλισης δυνάμει των διατάξεων της 6ης οδηγίας ΦΠΑ.

Η υπόθεση αυτή διαγράφηκε με διάταξη του Πρωτοδικείου της 27ης Ιανουαρίου 2007[17].

7.2.10. Weber, υπόθεση T-290/05 [18]

Η προσφυγή αυτή αφορά την πρόσβαση στο φάκελο σχετικά με έρευνα που αφορά τη χρηματοδότηση δημόσιων οργανισμών ραδιοτηλεοπτικών μεταδόσεων στη Γερμανία. Πρέπει να σημειωθεί ότι ο προσφεύγων ζητούσε από το Πρωτοδικείο να διατάξει την Επιτροπή να του κοινοποιήσει τα ζητούμενα έγγραφα.

Με διάταξη του Πρωτοδικείου της 11ης Δεκεμβρίου 2006, η προσφυγή απορρίφθηκε ως προφανώς απαράδεκτη.

7.2.11. Williams, υπόθεση T-42/05 [19]

Η προσφεύγουσα, πανεπιστημιακή λέκτορας, ζήτησε την πρόσβαση σε έγγραφα σχετικά με την εκπόνηση της νομοθεσίας που αφορά γενετικά τροποποιημένους οργανισμούς. Αμφισβητεί τη μερική πρόσβαση που της χορηγήθηκε.

8. ΣΥΜΠΕΡΑΣΜΑΤΑ

Το αυξανόμενο ενδιαφέρον του κοινού για πρόσβαση σε μη δημοσιευμένα έγγραφα της Επιτροπής επιβεβαιώθηκε κατά τη διάρκειά του έτους 2005. Όπως και κατά τα προηγούμενα έτη, οι αιτήσεις κατά μεγάλο μέρος προέρχονται από επιχειρήσεις (άνω του 40%), ΜΚΟ, γραφεία δικηγόρων ή ομάδες ποικίλων συμφερόντων.

Η γενική εικόνα που απορρέει από την ανάλυση των αιτήσεων πρόσβασης είναι ότι σημαντική αναλογία τους αφορά τις δραστηριότητες της Επιτροπής στον τομέα του ελέγχου και της εφαρμογής του κοινοτικού δικαίου. Σε πάρα πολλές περιπτώσεις, αυτές οι αιτήσεις πρόσβασης γίνονται με στόχο την επίτευξη εγγράφων που μπορούν να υποστηρίξουν τη θέση του αιτούντος στο πλαίσιο μιας καταγγελίας, για παράδειγμα σχετικά με εικαζόμενη παράβαση του κοινοτικού δικαίου, ή μιας διοικητικής ή δικαστικής προσφυγής. Πρέπει να σημειωθεί ότι οι αιτήσεις αυτές αφορούν κατά κανόνα σημαντικό όγκο εγγράφων, η ανάλυση των οποίων προϋποθέτει σημαντική διοικητική εργασία.

Οι πλέον συνήθεις λόγοι άρνησης αφορούν την προστασία των ακόλουθων συμφερόντων: τους στόχους των ερευνών, τα εμπορικά συμφέροντα επιχειρήσεων και τη διαδικασία λήψης αποφάσεων της Επιτροπής. Αυτή η τελευταία εξαίρεση εφαρμόζεται περισσότερο για την προστασία της λήψης ατομικών αποφάσεων παρά στο πλαίσιο νομοθετικής διαδικασίας. Στο νομοθετικό τομέα, όλο και περισσότερο υπάρχουν έγγραφα που καθίστανται άμεσα προσβάσιμα στο κοινό, χωρίς να απαιτείται αίτηση πρόσβασης. Οι Γενικές Διευθύνσεις της Επιτροπής ανέπτυξαν τους ιστότοπούς τους στο διαδίκτυο που αφορούν ειδικές πολιτικές και κατά τον τρόπο αυτό έθεσαν στη διάθεση του κοινού σημαντικό αριθμό δημοσίων εγγράφων.

Οι περατωθείσες καταγγελίες το 2005 εκ μέρους του διαμεσολαβητή, στις περισσότερες περιπτώσεις ρυθμίστηκαν υπέρ του καταγγέλλοντος. Ο αριθμός καταγγελιών που υποβλήθηκαν στον διαμεσολαβητή σε σχέση με την εφαρμογή του κανονισμού 1049/2001 παρέμεινε σταθερός το 2005, παρά την αύξηση του αριθμού των αιτήσεων.

Το Πρωτοδικείο επιβεβαίωσε τη νομολογία του σε δύο σημεία:

- Την ευχέρεια των κρατών μελών να αντιταχθούν στη δημοσιοποίηση των εγγράφων που διαβίβασαν σε ένα θεσμικό όργανο·

- Καταρχήν, την απαίτηση μιας συγκεκριμένης και ατομικής εξέτασης των εγγράφων που αποτελούν αντικείμενο μιας αίτησης πρόσβασης.

Εξάλλου, το Πρωτοδικείο διευκρίνισε ότι ο κανονισμός 1049/2001 αφορά την πρόσβαση του κοινού στα έγγραφα και ότι το ειδικό συμφέρον που προβάλει ένας προσφεύγων δεν επηρεάζει την εκτίμηση της ισχύος μιας απόφασης άρνησης.

* * * * *

ANNEX Statistics relating to the application of Regulation No 1049/2001 2002-2005

CONTENTS OF THE REGISTER

2002 | 2.095 | 6.478 | 134 | 116 | 3.066 | 11.889 |

2003 | 2.338 | 6.823 | 135 | 113 | 2.467 | 11.876 |

2004 | 2.327 | 7.484 | 134 | 145 | 2.718 | 12.808 |

2005 | 2.152 | 7.313 | 129 | 126 | 2.674 | 12.394 |

Total | 10.868 | 33.487 | 532 | 500 | 15.698 | 61.085 |

INITIAL REQUESTS

1. Number of initial requests

2002 | 2003 | 2004 | 2005 |

991 | 1 523 | 2 600 | 3 173 |

2. Number of identifiable documents taken into consideration

2002 | 2003 | 2004 | 2005 |

2 150 | 2 936 | 4 051 | 4 534 |

3. Number of initial requests for which partial access was granted

2002 | 2003 | 2004 | 2005 |

44 | 64 | 105 | 122 |

4. Rate of positive replies during the initial stage

2002 | 2003 | 2004 | 2005 |

Full access | 66.83 | 64.8 | 64.67 |

Partial access | 2.48 | 3.39 | 3.57 |

Total | 66.5 | 69.31 | 68.19 | 68.24 |

CONFIRMATORY REQUESTS

5. Number of confirmatory requests

2002 | 2003 | 2004 | 2005 |

96 | 143 | 162 | 167 |

6. Breakdown of decisions on confirmatory requests (%)

2002 | 2003 | 2004 | 2005 |

Confirmation | 66.9 | 61.57 | 73.21 | 68.44 |

Partial revision | 9.2 | 8.29 | 17.70 | 23.56 |

Full revision | 23.9 | 30.13 | 9.09 | 8.0 |

7. Rate of positive replies for the procedure as a whole

2002 | 2003 | 2004 | 2005 |

Full access | 62.4 | 69.5 | 65.45 | 65.08 |

Partial access | 8.3 | 3.32 | 4.58 | 4.79 |

Total | 70.7 | 72.82 | 70.00 | 69.87 |

BREAKDOWN OF REQUESTS

8. According to professional profile of requesters (%)

2002 | 2003 | 2004 | 2005 |

Members of the public whose professional profile was not indicated | 31.8 | 30.16 | 32.15 | 31.89 |

Civil society (interest groups. industry, NGOs. etc.) | 17.8 | 23.48 | 27.31 | 29.44 |

Lawyers | 22.4 | 20.46 | 13.65 | 11.00 |

Academics | 12.3 | 11.15 | 11.23 | 10.49 |

Other EU institutions | 3.1 | 6.16 | 5 | 3.78 |

Public authorities (other than the EU institutions) | 8.6 | 5.57 | 10.15 | 12.32 |

Journalists | 3.8 | 3.02 | 0.5 | 1.07 |

9. According to geographical origin (%)

2002 | 2003 | 2004 | 2005 |

Belgium | 23 | 25.05 | 26.42 | 22.63 |

Germany | 10.9 | 12 | 12.77 | 13.24 |

Italy | 9.6 | 8.85 | 10.35 | 9.77 |

France | 10.3 | 7.80 | 8.62 | 9.71 |

Not specified | 12.3 | 12.59 | 5.65 | 7.44 |

United Kingdom | 8.8 | 7.87 | 8 | 6.62 |

Spain | 5.4 | 5.25 | 5.69 | 5.52 |

Netherlands | 6.4 | 6.30 | 4.96 | 5.29 |

Denmark | 1.6 | 2.36 | 2.08 | 2.14 |

Austria | 2.1 | 0.98 | 1.73 | 1.92 |

Greece | 1.2 | 1.97 | 1.54 | 1.92 |

Ireland | 2 | 1.38 | 1.19 | 1.70 |

Portugal | 1.2 | 0.59 | 1.38 | 1.54 |

Poland | 1.58 | 1.48 |

Sweden | 1.3 | 1.18 | 1.19 | 1.10 |

Finland | 0.5 | 0.59 | 0.69 | 0.88 |

Switzerland | 0.62 | 0.85 |

United States | 0.92 | 0.69 |

Luxembourg | 0.4 | 1.11 | 0.65 | 0.66 |

Czech Republic | 0.5 | 0.63 |

Hungary | 0.73 | 0.60 |

Norway | 0.35 | 0.44 |

Slovakia | 0.27 | 0.38 |

Malta | 0.27 | 0.35 |

Lithuania | 0.19 | 0.28 |

Latvia | 0.08 | 0.28 |

Bulgaria | 0.04 | 0.25 |

Slovenia | 0.23 | 0.19 |

Cyprus | 0.31 | 0.16 |

Canada | 0.12 | 0.16 |

Romania | 0.12 | 0.16 |

Estonia | 0.15 | 0.13 |

Liechtenstein | 0.15 | 0.09 |

Turkey | 0.12 | 0.09 |

Croatia | 0.04 | 0.09 |

Russia | 0.12 | 0.06 |

Brazil | 0.06 |

China (incl. Hong Kong) | 0.06 |

Israel | 0.06 |

Mexico | 0.06 |

Albania | 0.03 |

Egypt | 0.03 |

Iceland | 0.03 |

India | 0.03 |

Japan | 0.04 | 0.03 |

Macedonia (FYROM) | 0.04 | 0.03 |

Taiwan | 0.03 |

Ukraine | 0.03 |

2002 | 2003 | 2004 | 2005 |

EU countries | 84.7 | 83.35 | 91.58 | 89.13 |

Not specified | 12.3 | 12.59 | 5.65 | 7.50 |

European countries not members of the EU (including candidate countries) | 1.7 | 0.93 | 1.24 | 2.10 |

Non-European countries | 1.3 | 0.99 | 1.24 | 1.24 |

Candidate countries | 2.14 | 0.27 | 0.54 |

10. According to areas of interest (%)

2002 | 2003 | 2004 | 2005 |

Competition | 12.7 | 13.7 | 14.58 | 12.70 |

Secretariat-General, Cabinets and Policy advisors | 15.9 | 10.62 | 8.66 | 9.41 |

Environment | 6.2 | 7.41 | 7.23 | 8.19 |

Internal market | 10.3 | 8.79 | 8.5 | 8.01 |

Transport and energy | 2.9 | 3.54 | 5.54 | 6.37 |

Taxation and customs union | 10.6 | 10.82 | 7.5 | 6.27 |

Justice, freedom and security | 2.2 | 2.3 | 3.81 | 4.70 |

Enterprise policy | 3.9 | 3.08 | 3.31 | 4.63 |

Agriculture | 4.8 | 4.59 | 5.15 | 4.44 |

Regional policy | 0.8 | 2.16 | 2.96 | 3.91 |

External aid and development | 0.9 | 2.56 | 2.39 | 3.06 |

Health and consumer protection | 4.4 | 4 | 2.38 | 2.68 |

Employment and social affairs | 3.2 | 3.48 | 4.15 | 2.62 |

Administration, personnel and recruitment | 3.2 | 3.21 | 2.35 | 2.23 |

Budget and internal audit | 2.9 | 2.82 | 2.19 | 2.11 |

Enlargement | 1 | 1.25 | 1.31 | 1.99 |

Economic and financial affairs | 1.1 | 1.57 | 1.92 | 1.92 |

External relations | 2.1 | 2.16 | 2.5 | 1.92 |

Legal questions | 3 | 2.3 | 2.81 | 1.92 |

Information technology and media | 0.88 | 1.83 |

External trade | 1.1 | 2.03 | 2.27 | 1.67 |

Fisheries | 0.6 | 0.72 | 1 | 1.64 |

Fraud protection | 2.4 | 2.23 | 2.12 | 1.39 |

Research and technology | 1.7 | 1.97 | 1.92 | 1.36 |

Education and culture | 0.5 | 1.18 | 1.38 | 1.07 |

Press and communication | 0.8 | 1.05 | 0.69 | 0.69 |

Statistics | 0.1 | 0.39 | 0.15 | 0.32 |

Interpretation and translation | 0.8 | - | 0.31 | 0.25 |

Official publications | - | 0.07 | 0.04 | 0.03 |

BREAKDOWN OF REFUSALS OF ACCESS ACCORDING TO THE EXCEPTION APPLIED

11. Initial requests (%)

2002 | 2003 | 2004 | 2005 |

Public security | - | 0.21 | 0.36 | 0.29 |

Defence and military matters | 0.46 | 0.31 | 0.72 | 0.14 |

International relations | 1.8 | 5.33 | 4.84 | 4.08 |

Financial, monetary or economic policy | 0.46 | 1.05 | 8.06 | 2.53 |

Personal data | 5.2 | 4.39 | 5.20 | 3.31 |

Commercial interests | 3.7 | 8.89 | 8.33 | 7.39 |

Court proceedings and legal advice | 3.7 | 9 | 8.15 | 8.59 |

Inspections, investigations and audits | 35.9 | 37.55 | 31.81 | 41.03 |

Decision not taken | 8.6 | 11.82 | 10.57 | 12.60 |

Internal deliberations | 9.10 | 14.87 | 14.50 |

Confidentiality requested by the Member State from which the document originates | 2.1 | 5.96 | 2.6 | 3.73 |

No reply or inadequate motivation | 19.6 | 6.07 | 4.48 | 2.68 |

Note : In the column for 2002, the cases in which several exceptions were applied are not included in the breakdown according to the exception applied; in the other columns all the exceptions are identified.

12. Confirmatory requests (%)

2002 | 2003 | 2004 | 2005 |

Public security | - | - | 0.35 | - |

Defence and military matters | - | - | - |

International relations | 7.2 | 7.76 | 4.21 | 5.01 |

Financial, monetary or economic policy | - | - | 8.07 | 0.56 |

Personal data | 0.6 | 6.85 | 9.12 | 10.31 |

Commercial interests | 3.3 | 11.87 | 15.79 | 13.09 |

Court proceedings and legal advice | 4.4 | 14.61 | 5.61 | 11.14 |

Inspections, investigations and audits | 29.4 | 30.14 | 26.32 | 29.25 |

Decision not taken | 1.6 | 3.65 | 12.98 | 8.08 |

Internal deliberations | 14.61 | 8.77 | 12.81 |

Confidentiality requested by the Member State from which the document originates | 4.4 | 10.5 | 8.77 | 9.75 |

Note : In the column for 2002, the cases in which several exceptions were applied are not included in the breakdown according to the exception applied; in the other columns all the exceptions are identified.

[1] ΕΕ L 145 της 31.5.2001, σ. 43.

[2] Βλ. πρακτικά της 1702ης συνεδρίασης της Επιτροπής.

[3] Έκθεση της 30ής Ιανουαρίου 2004, COM(2004) 45.

[4] « ευαίσθητα έγγραφα είναι τα έγγραφα που προέρχονται από τα θεσμικά όργανα ή τους οργανισμούς που ιδρύονται, από τα κράτη μέλη, τις τρίτες χώρες ή διεθνείς οργανισμούς, τα οποία διαβαθμίζονται ως « TRES SECRET/TOP SECRET », « SECRET » ή « CONFIDENTIEL » σύμφωνα με τους κανόνες των σχετικών οργάνων οι οποίοι προστατεύουν βασικά συμφέροντα της Ευρωπαϊκής Ένωσης ή ενός ή περισσοτέρων κρατών μελών της στους τομείς που προβλέπονται στο άρθρο 4 παράγραφος 1 στοιχείο α) και κυρίως στους τομείς της δημόσιας ασφάλειας, της άμυνας και των στρατηγικών υποθέσεων» (άρθρο 9 παράγραφος 1).

[5] Ο αναπληρωτής Γενικός Γραμματέας του Ευρωπαϊκού Κοινοβουλίου, ο Γενικός Διευθυντής ο επιφορτισμένος με την ενημέρωση και το πρωτόκολλο στο πλαίσιο της Γραμματείας του Συμβουλίου και ο αναπληρωτής Γενικός Γραμματέας της Επιτροπής.

[6] ΕΕ C 22 της 28.1.2006, σ. 19.

[7] ΕΕ C 143 της 11.6.2005, σ. 38 και ΕΕ C 155 της 25.6.2005, σ. 29.

[8] ΕΕ C 205 της 20.8.2005, σ. 32.

[9] ΕΕ C 143 της 11.6.2005, σ. 40.

[10] ΕΕ C 132 της 28.5.2005, σ. 36.

[11] ΕΕ C 10 της 14.1.2006, σ. 29.

[12] Υ πόθεση T-342/99 Airtours κατά Επιτροπής.

[13] Υπόθεση T-212/03 MyTravel κατά Επιτροπής.

[14] ΕΕ C 106 της 30.4.2005, σ. 43 και ΕΕ C 48 της 25.2.2006, σ. 40.

[15] ΕΕ C 217 της 3.9.2005, σ. 46.

[16] ΕΕ C 82 της 2.4.2005, σ. 32.

[17] ΕΕ C 69 της 24.3.2007, σ. 29.

[18] ΕΕ C 257 της 15.10.2005, σ. 12.

[19] ΕΕ C 93 της 16.4.2005, σ. 34.